open-index/open-wikipedia-markdown huggingface dataset:
ஆரி (நடிகர்)

**ஆரி** என்று அழைக்கப்படும் **ஆரி அர்ஜுனா** என்பவர் தமிழ்நாட்டுத் திரைப்பட நடிகர் ஆவார். இவர் 2010 ஆம் ஆண்டு இயக்குநர் சங்கரின் தயாரிப்பில் வெளியான ரெட்டச்சுழி என்ற திரைப்படத்தின் மூலம் திரைப்படத்துறையில் கதாநாயகனாக அறிமுகமானார். அதைத் தொடர்ந்து நெடுஞ்சாலை (2014), மாயா (2015) போன்ற பல திரைப்படங்களில் நடித்துள்ளார்.

## தனிப்பட்ட வாழ்க்கை
இவர் இங்கிலாந்தைச் சேர்ந்த இலங்கை தமிழ் பெண்ணான நதியாவை காதலித்து வந்தார். இருவரும் நவம்பர் 18, 2015 அன்று சென்னையின் பாரிஸில் உள்ள காளிகாம்பாள் கோவிலில் மணம் முடித்தார். நிச்சயதார்த்தமும் வரவேற்பும் 17 நவம்பர் 2015 அன்று தாஜ் கொன்னேமராவில் நடைபெற்றது. இவர்களுக்கு பிப்ரவரி 5, 2017 அன்று முதல் குழந்தையை பிறந்தது.

## திரைப்படங்கள்

## தொலைக்காட்சி

## பெற்ற விருதுகள்

## மேற்கோள்கள்

## வெளி இணைப்பு
* 

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:தமிழ்நாட்டு நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:பிக் பாஸ் தமிழ் போட்டியாளர்கள்
அகச்சிவப்பு வானவியல் செயற்கைக்கோள்

**அகச்சிவப்பு வானவியல் செயற்கைக்கோள்** *( Infrared Astronomical Satellite)* என்பது முதன்முதலில் விண்வெளி அடிப்படையில் உருவாக்கப்பட்ட ஒரு விண்வெளி ஆய்வு மையமாகும். ஆங்கிலத்தில் இதைச் சுருக்கமாக IRAS என்றும் தமிழில் சுருக்கமாக அ.சி.வா.செ என்றும் அழைப்பர். முழுவானத்தையும் அகச்சிவப்பு அலைநீளங்களில் ஆய்வு மேற்கொள்ள இச்செயற்கைக்கோள் உருவாக்கப்பட்டது.

1983 ஆம் ஆண்டு சனவரி 25 இல் இத்திட்டம் தொடங்கப்பட்டது. இச்செயற்கைக்கோளின் பணி 10 மாதங்களுக்கு நீடித்தது. இதன் தொலைநோக்கியை அமெரிக்கா, நெதர்லாந்து மற்றும் இங்கிலாந்து நாடுகள் இணைந்து உருவாக்கியிருந்தன. 12, 25, 60 மற்றும் 100 மைக்ரோ மீட்டர் அலை நீளங்களில் 250000 க்கும் மேற்பட்ட அகச்சிவப்பு மூலங்கள் காணப்பட்டன

கலிபோர்னியா தொழில்நுட்ப நிறுவனத்திலுள்ள அகச்சிவப்பு செயலாக்க மற்றும் ஆய்வுமையம் அகச்சிவப்பு வானவியல் செயற்கைக் கோளிடமிருந்து பெறப்படும் தரவுகளை ஆய்வுசெய்து உதவியது. தற்பொழுது, அகச்சிவப்பு செயலாக்க மற்றும் ஆய்வுமையத்தின் அகச்சிவப்பு அறிவியல் காப்பகம் இந்த அகச்சிவப்பு வானவியல் செயற்கைக்கோள் காப்பகத்தைக் கொண்டுள்ளது.

## மேற்கோள்கள்

## புற இணைப்புகள்

* Caltech IRAS page
* IRAS survey on WikiSky
* Archive of IRAS Minor Planet Survey (IMPS)
* Ophiuchus dust clouds

பகுப்பு:விண்வெளித் தொலைநோக்கிகள்
ஸ்டெப்பே கம்பளி யானை

**ஸ்டெப்பே கம்பளி யானை** அல்லது **ஸ்டெப்பே மாமூத்** (Steppe mammoth) என்பது ஓர் அற்றுவிட்ட யானை இனம் ஆகும். இது எலிபன்டிடே குடும்பத்தைச் சேர்ந்ததாகும். இவை மத்திய பெளெய்ஸ்டோசீன் காலத்தில் அதாவது 600,000 தொடக்கம் 370,000 வருடங்களுக்கு முற்பட்ட காலப்பகுதியில் யுரேசியாவின் பெரும்பாலாலும் வட பகுதிகள் முழுவதும் பரந்து வாழ்ந்து வந்தன. மாமூத்தஸ் மெரிடயோனெயில்சு எனும் மாமூத் இனத்தில் இருந்து சைபீரியாவில் ஸ்டெப்பே கம்பளி யானை இனம் பரிணாமம் அடைந்தது. இதுவே ஸ்டெப்பே மாமூத், துந்திரா யானை ஆகியவற்றின் பரிணாமத்தின் முதற்படி ஆகும்.

## தோற்றம்
மாமூத்தஸ் மெரிடயோனெயில்சு போன்று ஸ்டெப்பே மாமூத்களும் சிறிய மண்டையோட்டையும் சிறிய தாடையையும் கொண்டுள்ளன. ஆண் ஸ்டெப்பே கம்பளி யானைகளின் தந்தங்கள் வளைந்த தோற்றத்தைக் கொண்டதாக இருப்பதுடன் சராசரியாக 5.2 மீற்றர்கள் நீளத்தை உடையனவாகவும் அமைகின்றன. அத்துடன் பெண் யானைகள் சற்று மெலிந்ததும் சிறிது சாய்வானதுமான தந்தங்களைக் கொண்டுள்ளன. இவ்வகை யானைகளின் சராசரி உயரம் நான்கு மீற்றர்கள் ஆகும். அத்துடன் பொதுவாக இவற்றின் சராசரி எடை 24 தொன்கள் எடையில் காணப்பட்டன.

## மேற்கோள்கள்

பகுப்பு:மாமூத்துகள்
பரிதி இளம்வழுதி

**பரிதி இளம்வழுதி** (11 நவம்பர் 1959 - 13 அக்டோபர் 2018) என்பவர் இந்திய அரசியல்வாதியாவார். திராவிட இயக்கக்கொள்கையில் பற்றுக்கொண்டவர். திராவிட முன்னேற்றக் கழகத்தின் ஒருங்கிணைந்த சென்னை மாவட்டச் செயலாளராக இருந்த இளம்வழுதி என்பவருக்கு மகன் ; சிறந்த பேச்சாளர்; சட்டமன்ற உறுப்பினர்; இதழாளர்.

## இளமைக்காலம்
பரிதி தனது பள்ளி இறுதியை  சென்னை இராயப்பேட்டையில் உள்ள வெஸ்லி மேல்நிலைப்பள்ளியில் முடித்தார். 

## சட்டமன்ற உறுப்பினர்
இவர் தமிழக சட்டமன்றத்திற்கு திராவிட முன்னேற்றக் கழகத்தின் சார்பில் ஆறு முறை தேர்ந்தெடுக்கப்பட்டு 28 ஆண்டுகள் சட்டமன்ற உறுப்பினராக இருந்துள்ளார். இவர் தனது 25வது வயதில் முதன் முதலில் சட்டமன்றத் தேர்தலில் அ.தி.மு. க.வின் சத்தியவாணி முத்துவை எதிர்த்துப் போட்டியிட்டு பெரம்பூரில் வெற்றிபெற்றார். எழும்பூர் தொகுதியில் 1989 முதல் 2011வரை சட்டமன்ற உறுப்பினராக இருந்தார். இவர் சட்டமன்ற உறுப்பினராக பணியாற்றிய 1991-1996 காலகட்டத்தில் சட்டமன்றத்தில் ஒரே ஒரு திமுக உறுப்பினராக இவர் செயல்பட்டவிதத்தைக் கண்டு தி.மு.க தலைவர் மு. கருணாநிதியால் இந்திரஜித், வீர அபிமன்யு ஆகியோருடன் ஒப்பிடப்பட்டு புகழப்பட்டார்.

## பேரவைத் துணைத்தலைவர்
இவர் 11வது சட்டமன்றத்தின் (1996-2001 ) காலகட்டத்தில் பேரவைத் துணைத் தலைவராக இருந்தார்.

## அமைச்சர்
செய்தி மற்றும் விளம்பரத்துறை அமைச்சராக 2006-2011 காலகட்டத்தில் இருந்தார்.

## தி.மு.க. துணைப்பொதுச்செயலாளர்
இவர் தி.மு.க வில் துணைப் பொதுச்செயலாளராகவும் பதவியில் இருந்தார்.

## அ.தி.மு.க.வில்
தி.மு.கவில் ஏற்பட்ட கசப்பின் காரணமாக கட்சியில் இருந்து விலகி அ.தி.மு.கவில் 28/06/13 அன்று இணைந்தார். அடுத்த நாளே அ.தி.மு.கவின் தலைமைச் செயற்குழு உறுப்பினராக நியமிக்கப்பட்டார். ஜெயலலிதா மறைவுக்கு பிறகு அதிமுக இரண்டாக பிரிந்த பிறகு, ஓபிஎஸ் அணியில் இணைந்தார். பின்னர் தினகரனுக்கு ஆதரவாக செயல்பட்டதாக கூறி அதிமுகவில் இருந்து நீக்கப்பட்டார். அதனால் டி.டி.வி.அணியில் இணைந்தார்.

## இதழாளர்
இவர் அறிவுக்கொடி என்னும் இதழைச் சிறிதுகாலம் ஆசிரியராக இருந்து வெளியிட்டார்.

## மரணம்
உடல்நலக்குறைவால் சென்னை அடையாற்றில் உள்ள மருத்துவமனையில் அனுமதிக்கப்பட்டு சிகிச்சை பலனின்றி 2018 அக்டோபர் 13ஆம் நாள் அதிகாலை மரணமடைந்தார்.

## மேற்கோள்கள்

பகுப்பு:1959 பிறப்புகள்
பகுப்பு:2018 இறப்புகள்
பகுப்பு:சென்னை மக்கள்
பகுப்பு:தமிழக முன்னாள் அமைச்சர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
எலிபன்டிடே

**எலிபேன்டிடே** (*Elephantidae*) என்பது யானை, மாமூத் போன்ற பாரிய தாவரஉண்ணி விலங்குகளை உள்ளடக்கிய ஓர் உயிரியல் குடும்பம் ஆகும். இக்குடும்ப விலங்குகள் அனைத்தும் தரைவாழ் உயிரினம் ஆகும். இத்துடன் இவற்றின் மூக்கு தும்பிக்கையாகவும் பல் தந்தங்களாகவும் காணப்படுகின்றன. இக்குடும்பத்தைச் சேர்ந்த பல்வேறு இனங்களும் தற்போது அழிந்துவிட்டன. தற்போது இக்குடும்பத்தச் சேர்ந்த லொக்சொன்டா எலிபாசு எனும் இரு பேரினங்களே வாழ்ந்து வருகின்றன. இக்குடும்பம் முதன் முதலாக 1821ஆம் ஆண்டில் ஜான் எட்வர்டு கிரேயினால் குறிப்பிடப்பட்டது.

## வகைப்பாட்டியல்
எலிபேன்டிடே குடும்பத்தின் அறிவியல் பூர்வ வகைப்பாடு, மில்லியன் கணக்கான ஆண்டுகளின், புதைபடிவ மாதிரிகளின் விரிவான பதிவை உள்ளடக்கியது. இவற்றில் சில கடந்த பனி யுகத்தின் இறுதி வரை இருந்தன. சில சிற்றினங்கள் சமீபத்தில் அழிந்துவிட்டன. புதிய மாதிரிகள் மற்றும் முன்மொழியப்பட்ட வகைப்பாட்டியல் கிளைக் கண்டுபிடிப்புகள் குடும்பம் மற்றும் தொடர்புடைய புரோபோசிடியன்களின் முறையான திருத்தங்களுக்கு வழிவகுத்தன.

யானைகள், யானைக் குடும்பம் என முறைசாரா முறையில் வகைப்படுத்தப்படுகின்றன அல்லது பழங்கால உயிரியல் சூழலில் யானைகள் மற்றும் மம்மூத் என வகைப்படுத்தப்படுகின்றன. யானை என்ற பொதுவான பெயர் முதன்மையாக வாழும் தற்கால யானைகளை, வகைப்பாட்டியல் குழுவினைக் குறிக்கிறது. ஆனால் இந்தக் குடும்பத்திலும் பிறவற்றிலும் அழிந்துபோன பல்வேறு சிற்றினங்களையும் குறிக்கலாம். எலிபேண்டிடேவின் மற்ற உறுப்பினர்கள், குறிப்பாக மம்மூத் பேரினத்தினைச் சார்ந்த சிற்றினங்கள், பொதுவாக மாமூத் என்று அழைக்கப்படுகின்றன.

மம்முடிடேயின் மாஸ்டோடான்களின் பொதுவான மூதாதையரிடமிருந்து குடும்பம் வேறுபட்டது. புரோபோசிடியன்களின் வகைப்பாடு நிலையற்றது மற்றும் அடிக்கடி திருத்தப்பட்டது.

பின்வரும் கிளை வரைபடம், 2007ஆம் ஆண்டு தொண்டை எலும்பு குணாதிசயங்கள் பற்றிய ஆய்வின் அடிப்படையில், பிற புரோபோசிடியன்களில் மம்மூத் பேரினத்தின் இடத்தைக் காட்டுகிறது.

## மேற்கோள்கள்


## வெளி இணைப்புகள்
* 
* 

பகுப்பு:யானைகள்
பகுப்பு:பாலூட்டிக் குடும்பங்கள்
கர்நாடகா காதி கிராமோத்யோக் சம்யுக்த சங்கம்

**கர்நாடகா காதி கிராமோத்யோக் சம்யுக்த சங்கம்** (கன்னடம்: ಕರ್ನಾಟಕ ಖಾದಿ ಗ್ರಾಮೊದ್ಯೋಗ ಸಂಯುಕ್ತ ಸಂಘ) கர்நாடக மாநிலத்தின் ஹூப்ளி நகரில் அமைந்துள்ளது. இந்திய தேசியக் கொடியைத் தயாரிக்க அதிகாரமளிக்கப்பட்டுள்ள ஒரே நிறுவனம் இதுவாகும்.

## மேற்கோள்கள்

பகுப்பு:இந்திய அமைப்புகள்
ஆர். இந்திரகுமாரி

**ஆர். இந்திரகுமாரி** (R. Indira Kumari-பிறப்பு 1950-இறப்பு 15 ஏப்ரல் 2024) என்பவர் ஒரு இந்திய அரசியலவாதி மற்றும் முன்னாள் தமிழக அமைச்சராவார். இவர் தமிழக சட்டமன்றத்துக்கு அண்ணா திராவிட முன்னேற்றக் கழகத்தின் சார்பில் நாட்ராம்பள்ளி தொகுதியில் இருந்து 1991 தேர்தலில் தேர்ந்தெடுக்கப்பட்டார். இவர் ஜெ. ஜெயலலிதா தலைமையிலான அரசில் சமூக நலத்துறை அமைச்சராக 1991 முதல் 1996 வரை பொறுப்பு வகித்தார். இவர் 2006இல் தி.மு.க வில் இணைந்தார்.

## ஊழல் வழக்கில் சிறை தண்டனை
1991-96 காலகட்டத்தில் ஜெயலலிதா தலைமையிலான அமைச்சரவையில் சமூக நலத் துறை அமைச்சராக இந்திராகுமாரி இருந்த போது அவர் மீது 1997-இல் பள்ளி மாணவர்களுக்கான இலவசப் பொருட்களை வாங்கியதில் ஊழல் செய்ததாக வழக்குத் தொடரப்பட்டது. இந்த வழக்கில் இந்திராகுமாரிக்கு 29 செப்டம்பர் 2021 அன்று  5 ஆண்டுகள் சிறை தண்டனை விதித்து நீதிமன்றம் தீர்ப்பு அளித்துள்ளது. 

## இறப்பு
இந்திரகுமாரி வயது முதுமையின காரணமாக ஏற்பட்ட உடல் நலக்குறைவினால் 15 சனவரி 2024 அன்று சென்னையில் காலமானார்.

## மேற்கோள்கள்

பகுப்பு:2024 இறப்புகள்
பகுப்பு:தமிழக முன்னாள் அமைச்சர்கள்
பகுப்பு:வேலூர் மாவட்ட மக்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:தமிழக சட்டமன்ற பெண் உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
கே. பி. கந்தசாமி

**கே. பி. கந்தசாமி** (9 மே 1931-1994) என்பவர் இந்திய அரசியல்வாதியும், தமிழ்நாடு சட்டமன்ற மேனாள் உறுப்பினரும், தமிழ் நாளிதழான தினகரனின் நிறுவனரும் ஆவார். இவர் தி.மு.கவுக்கு ஆதரவாக தினகரன் நாளிதழை துவக்கி நடத்தினார். இவர் சி. பா. ஆதித்தனாரின் மருமகன் ஆவார். கந்தசாமி ஐந்தாவது தமிழக சட்டமன்றத்துக்கு தி.மு.க சார்பில் தேர்ந்தெடுக்கப்பட்டார். இவர் மீண்டும் 1989ஆம் ஆண்டு நடைபெற்ற தமிழ்நாடு சட்டமன்றத் தேர்தலில் திருச்செந்தூர் சட்டமன்றத் தொகுதியில் போட்டியிட்டு சட்டமன்ற உறுப்பினர் ஆனார்..  அப்போது அறநிலையத்துறை அமைச்சராக பதவி வகித்தார். வைகோ தி.மு.க வை விட்டு பிரிந்து ம. தி. மு. க வை துவக்கியபோது இவரும் தி.மு.கவிலிருந்து பிரிந்து வைகோவுடன் சென்றார். இவரின் மகன் கே. பி. கே. குமரன் என்பவராவார்.

## மேற்கோள்கள்

பகுப்பு:தமிழக முன்னாள் அமைச்சர்கள்
பகுப்பு:தமிழகப் பத்திரிகையாளர்கள்
பகுப்பு:1994 இறப்புகள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:தூத்துக்குடி மாவட்ட மக்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:மாநிலக் கல்லூரி மேனாள் மாணவர்கள்
ஆவணம்

**ஆவணம்** () என்பது எண்ணங்களை எழுதியோ, வரைந்தோ காட்சிப்படுத்தும் கோப்பு ஆகும். ஆவணங்கள் காகிதத்தாளில் வெளிவந்தன. ஆவணங்களை கணினிக் கோப்புகளாக உருவாக்குவதும் உண்டு. இதற்கு எண்ணிம ஆவணத்தை எடுத்துக்காட்டாக கூறலாம். எண்ணங்களை சேமித்து வைத்தலை ஆவணப்படுத்தல் என்று குறிப்பிடுவர்.

## வகைகள்
* கல்வித்துறை : ஆய்விதழ்
* வியாபாரம்: விலைச்சிட்டை, செயல்திட்ட வேண்டுகோள், ஒப்பந்தம், விரிதாள், பொருள் பாதுகாப்பு குறிப்பு தாள், நிதிக்கூற்றுக்கள்
* சட்டம்: நீதிமன்ற அழைப்பாணை, உரிமம்
* அரசு: வெள்ளை அறிக்கை
* ஊடகம்: திரைக்கதை

## சான்றுகள்

பகுப்பு:தகவல் அறிவியல்
முதுகுளம் ஊராட்சி (ஆலப்புழை மாவட்டம்)

:தமிழ்நாட்டில் உள்ள ஊரைப் பற்றி அறிய, முதுகுளம் ஊராட்சி என்ற பக்கத்தைப் பார்க்கவும்.

முதுகுளம் ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள கார்த்திகைப்பள்ளி வட்டத்துக்கு உட்பட்ட முதுகுளம் மண்டலத்தில் உள்ளது. இந்த ஊராட்சி 11.58 சதுரகிலோமீட்டர் பரப்பளவில் அமைந்துள்ளது. 

## சுற்றியுள்ள இடங்கள்
*கிழக்கு - பத்தியூர், சேப்பாடு ஊராட்சிகள்
*மேற்கு - ஆறாட்டுப்புழை ஊராட்சி
*வடக்கு - சிங்ஙோலி, முதுகுளம் ஊராட்சிகள்
*தெற்கு‌ - கண்டல்லூர் ஊராட்சி

## வார்டுகள்
#சூளத்தெரு
#வெட்டிக்குளங்கரை
#முரிங்ஙச்சிறை
#ஹைஸ்கூல்
#கருணாமுற்றம்
#மாம்மூடு
#இலங்கம்
#மாயிக்கல்
#வாரணப்பள்ளில்
#பாண்டவர் காவு‌
#ஈரயில்
#குரும்பக்கரை
#கோபன்குளங்கரை
#ஹோமியோ
#கொல்லகல்

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/muthukulampanchayat 
*Census data 2001

பகுப்பு: ஆலப்புழை மாவட்டத்தில் உள்ள ஊராட்சிகள்
1-அமினோயெத்தனால்

**1-அமினோயெத்தனால்** *(1-Aminoethanol)* என்பது CH3CH(NH2)OH.என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் ஓர் ஆல்கனோலமீன் என வகைப்படுத்தப்படுகிறது. குறிப்பாக இது 2 அமினோயெத்தனாலின் (எத்தனாலமீன்) வடிவ மாற்றியன் ஆகும். இவ்விரண்டு சேர்மங்களும் அமினோ குழுவின் அமைவிடத்தால் வேறுபடுகின்றன. 1-அமினோயெத்தனாலில் உள்ள மத்திய கார்பன் அணு நான்கு வெவ்வேறு பதிலிகளை கொண்டு இரண்டு முப்பரிமான மாற்றியன்களைப் பெற்றுள்ளது. வணிகரீதியாக வணிக முக்கியத்துவம் பெற்ற 2 அமினோயெத்தனால் போலவல்லாமல் 1 அமினோயெத்தனால் கோட்பாட்டு அளவிலான பயன்பாட்டையும் தூய்மையற்றதொரு சேர்மமாகவும் காணப்படுகிறது. 

அசிட்டால்டிகைடு மற்றும் நீர்த்த அமோனியா கரைசலில் 1-அமினோயெத்தனால் காணப்படுகிறது.
 
## மேற்கோள்கள்


பகுப்பு:ஆல்ககால்கள்
பகுப்பு:அமீன்கள்
ஜார்ஜ் டவுன், அசென்சன் தீவு

**ஜார்ஜ் டவுன்** () என்பது அத்திலாந்திக்குப் பெருங்கடலில் அமைந்துள்ள அசென்சன் தீவின் தலைநகரமாகும். இது அசென்சன் தீவின் மேற்குக் கடற்கரையில் அமைந்துள்ளது. இந்நகரத்திற்கு ஐக்கிய இராச்சியத்தின் மூன்றாம் ஜோர்ஜின் நினைவாக ஜார்ஜ் டவுன் எனப் பெயர் சூட்டப்பட்டது. இங்கு தேவாலயம், கப்பல் துறை, ஓடுதளம், பல்பொருள் அங்காடி, அஞ்சல் நிலையம், உணவகம், மருத்துவமனை, நூலகம், காவல் நிலையம் ஆகியவை உள்ளன. எனினும் ஒரு பள்ளி கூட இங்கு இயக்கப்படவில்லை.

## சான்றுகள்

பகுப்பு:செயிண்ட் எலனா, லாசென்சன் மற்றும் திரிசுத்தான் தா குன்யா
ராபர்ட் ஃபுல்டன்

**ராபர்ட் ஃபுல்டன்**(நவம்பர் 14, 1765 - பிப்ரவரி 24, 1815) என்பவர் அமெரிக்காவைச் சேர்ந்த பொறியாளர் மற்றும் கண்டுபிடிப்பாளர் ஆவார். இவர் க்ளெர்மோன்ட் என்ற நீராவிக்கப்பலை உருவாக்கியமைக்காக பரவலாக அறியப்படுகிறார். 1800ஆம் ஆண்டு இவர் நடாலியஸ் என்ற நீர்மூழ்கியை உருவாக்குவதற்காக நெப்போலியன் போனபார்ட்டால் பணிக்கப்பட்டார். வரலாற்றில் இதுவெ முதல் நீர்மூழ்கிக் கப்பலாகும்.

## மேற்கோள்கள்

பகுப்பு:1765 பிறப்புகள்
பகுப்பு:1815 இறப்புகள்
பகுப்பு:அமெரிக்கப் பொறியியலாளர்கள்
பகுப்பு:அமெரிக்கக் கண்டுபிடிப்பாளர்கள்
அபூப்சாகர் விலங்குகள் சரணாலயம்

**அபூப்சாகர் விலங்குகள் சரணாலயம்** *(Abubshahar Wildlife Sanctuary)* என்பது இந்தியாவின் அரியானா மாநிலத்திலுள்ள சிர்சா மாவட்டத்தில் அமைந்துள்ள விலங்குகள் சரணாலயம் ஆகும்.
 
## அமைவிடம் மற்றும் பரப்பளவு

11530.56 எக்டேர்களில் பரவியுள்ள இச்சரணாலயம் மந்தி தாப்வாலி நகருக்கு 10 கிலோமீட்டர் தொலைவில் தாப்வாலி-சங்கரியா சாலையில்  இருக்கிறது.
அரியானா அரசாங்கத்தின் அரசு வனத்துறை 1987 ஆம் ஆண்டு சனவரி 30 நாள் முதல் இச்சரணாலயத்தை அலுவல்பூர்வமாக விலங்குகள் சரணாலயம் என்று அறிவித்தது.

## இச்சரணாலய விலங்குகள் சில

File:Saxicoloides fulicatus Bhindawas.jpg|கருஞ்சிட்டு

File:An_Indian_monkey_(bandar)_in_Malsi_Deer_Park_(photo_-_Jim_Ankan_Deka).jpg|பந்தார் குரங்கு

File:Grey_Langur_monkey_in_Rishikesh.jpg|லாங்குர் குரங்கு
File:Small black bird.jpg|சிறிய கரும்பறவை


## மேற்கோள்கள்

பகுப்பு:விலங்குகள் காப்பகங்கள்
பகுப்பு:அரியானா
பகுப்பு:சிர்சா மாவட்டம்
மாராரிக்குளம் தெற்கு ஊராட்சி

மாராரிக்குளம் தெற்கு ஊராட்சி, இந்திய மாநிலமான கேரளத்தின் ஆலப்புழை மாவட்டத்துக்கு உட்பட்ட அம்பலப்புழை வட்டத்தில் ஆர்யாடு மண்டல ஊராட்சியில் உள்ளது. இது 19.07 சதுரகிலோமீர் பரப்பளவில் அமைந்துள்ளது.

## சுற்றியுள்ள இடங்கள்
*தெற்கு‌ - ஆர்யாடு ஊராட்சி, தீயசேரி பொழி
*வடக்கு - கஞ்ஞிக்குழி, மாராரிக்குளம் தோடு
*கிழக்கு - தேசிய நெடுஞ்சாலையும் மண்ணஞ்சேரி ஊராட்சியும்
*மேற்கு - அரபிக்கடல்

## வார்டுகள்

## விவரங்கள்

## சான்றுகள்
*http://www.trend.kerala.gov.in 
*Census data 2001
*http://lsgkerala.in/mararikulamsouthpanchayat/ 

பகுப்பு:ஆலப்புழை மாவட்டத்தில் உள்ள ஊராட்சிகள்
நெடுமுடி ஊராட்சி

நெடுமுடி ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள குட்டநாடு வட்டத்தில் உள்ளது. இது 25.98 சதுரகிலோமீட்டர் பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - சம்பக்குளம் ஊராட்சி
*மேற்கு - அம்பலப்புழை, புன்னப்ர ஆகிய ஊராட்சிகள்
*வடக்கு - கைநகரி ஊராட்சி
*தெற்கு‌ - தகழி ஊராட்சி

## வார்டுகள்
#பொங்கா தெற்கு
#பொங்கா
#சேன்னங்கரி
#நெடுமுடி
#நெடுமுடி தெற்கு
#தெக்கேமுறி வடக்கு
#தெக்கேமுறி
#சம்பக்குளம் வடக்கு
#சம்பக்குளம்
#மணப்ர
#நடுபாகம்
#வைஸ்யபாகம் தெற்கு
#வைஸ்யபாகம் வடக்கு
#செம்பும்புறம்
#பழயகரி

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/nedumudipanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
பள்ளிப்பாடு ஊராட்சி

பள்ளிப்பாடு ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள கார்த்திகப்பள்ளி வட்டத்தில் உள்ளது. இந்த ஊராட்சி 16.93 சதுர கிலோமீட்டர் பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - செட்டிக்குளங்கரை, சென்னித்தலை, மான்னார் ஊராட்சிகள்
*மேற்கு - தேசிய நெடுஞ்சாலையும், ஹரிப்பாடு, கார்த்திகப்பள்ளி ஊராட்சிகள்
*வடக்கு - மான்னார், வீயபுரம் ஊராட்சிகள்
*தெற்கு‌ - சேப்பாடு ஊராட்சி

## வார்டுகள்

## விவரங்கள்

## சான்றுகள்

*http://www.trend.kerala.gov.in 
*http://lsgkerala.in/pallippadpanchayat 
*Census data 2001

பகுப்பு: ஆலப்புழை மாவட்டத்தில் உள்ள ஊராட்சிகள்
துறவூர் ஊராட்சி (ஆலப்புழை மாவட்டம்)

::எர்ணாகுளம் மாவட்டத்தில் உள்ள ஊரைப் பற்றி அறிய, துறவூர் ஊராட்சி (எர்ணாகுளம் மாவட்டம்) என்ற பக்கத்தைப் பார்க்கவும்.

துறவூர் ஊராட்சி, இந்திய மாநிலமான கேரளத்தின் ஆலப்புழை மாவட்டத்தின் சேர்த்தலை வட்டத்தில் உள்ளது.

## சுற்றியுள்ள இடங்கள்
*கிழக்கு - வேம்பநாட்டு ஏரி, பள்ளிப்புறம், வயலார் ஊராட்சிகள்
*மேற்கு - அரபிக்கடல்
*வடக்கு -  குத்தியதோடு ஊராட்சி
*தெற்கு‌ - வயலார், பட்டணக்காடு ஊராட்சிகள்

## வார்டுகள்
#பள்ளித்தோடு
#ஆலுங்கல்
#களரிக்கல்
#துறவூர் டவுன்
#எஸ். சி. எஸ். மேல்நிலைப்பள்ளி
#ஆலும்வரம்பு
#வளமங்கலம் வடக்கு‌
#காடாதுருத்து
#எஸ்.எச். சர்ச்
#வளமங்கலம் தெற்கு‌
#பழம்பள்ளிக்காவு
#ஊராட்சி ஆபீஸ்
#மில்ம பாக்டரி
#புத்தன்காவு
#மனக்கோடம்
#இல்லிக்கல்
#படிஞ்ஞாறே மனக்கோடம்
#அன்னாபுரம்

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/thuravoorpanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
பாலமேல் ஊராட்சி

பாலமேல் ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள மாவேலிக்கரை வட்டத்தில் உள்ளது. இந்த ஊராட்சி 25.60 சதுர கிலோமீட்டர் பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - பள்ளிக்கல் ஊராட்சி
*மேற்கு - நூறநாடு ஊராட்சி
*வடக்கு - பந்தளம் ஊராட்சி
*தெற்கு‌ - பள்ளிக்கல் ஊராட்சி, மாவேலிக்கரை தாமரைக்குளம் ஊராட்சிகள்

## வார்டுகள்
#முதுகாட்டுகரை
#பி எச் சி வார்டு
#காவும்பாடு வார்டு
#மற்றப்பள்ளி வார்டு
#உளவுக்காடு வார்டு
#குடசநாடு வார்டு
#புலிக்குன்னு வார்டு
#கஞ்சுகோடு வார்டு
#ஆதிக்காட்டுகுளங்கரை வடக்கு வார்டு
#ஆதிக்காட்டுகுளங்கரை டவுன் வார்டு
#ஆதிக்காட்டுகுளங்கரை தெற்கு வார்டு
#மாம்மூடு வார்டு
#பய்யநல்லூர் வார்டு
#பள்ளிக்கல் வார்டு
#முகளுவிளை வார்டு
#பணயில் வார்டு
#பாக்ட்ரி வார்டு
#எருமைக்குழி வார்டு
#நூறநாடு‌ டவுன் வார்டு

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/palamelpanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
வெண்மணி ஊராட்சி (ஆலப்புழை மாவட்டம்)

::இதே பெயரில் தமிழ்நாட்டில் உள்ள ஊரைப் பற்றி அறிய, வெண்மணி ஊராட்சி, திருவண்ணாமலை என்ற பக்கத்தைப் பார்க்கவும்.

வெண்மணி ஊராட்சி, இந்திய மாநிலமான கேரளத்தின் ஆலப்புழை மாவட்டத்திலுள்ள செங்கன்னூர் மண்டலத்தில் உள்ளது. இந்த ஊராட்சி 8.01 ச.கி.மீ பரப்பளவில் அமைந்துள்ளது.

## சுற்றியுள்ள இடங்கள்
*கிழக்கு - பந்தனந்திட்டை மாவட்டத்தில் உள்ள குளநடை ஊராட்சி
*மேற்கு - செறியநாடு ஊராட்சி
*வடக்கு - முளக்குழை, ஆலா ஊராட்சிகள்
*தெற்கு‌ - நூறநாடு, பந்தளம் ஊராட்சிகள்

## வார்டுகள்
#உளியந்தறை
#கோடுகுளஞ்ஞிகரோடு
#பாறச்சந்தை
#சாங்கமலை
#இல்லத்து மேப்புறம்
#பூந்தலத்தாழம்
#பொய்கை
#கக்கடை
#பூந்தல தெற்கு
#வெண்மணி ஏறம்
#புலக்கடவு
#வெண்மணி கிழக்கும்முறி
#படிஞ்ஞாறம்முறி
#வரம்பூர்
#வெண்மூணித்தாழம்

## விவரங்கள்

## சான்றுகள்
*http://www.trend.kerala.gov.in 
*http://lsgkerala.in/venmoneypanchayat 
*Census data 2001

பகுப்பு:ஆலப்புழை மாவட்டத்தில் உள்ள ஊராட்சிகள்
சுபோரெரின் விதி

**சுபோரெரின் விதி** *(Spörer's law)* சூரியச் சுழற்சியின் போது சூரியப்புள்ளிகளின் அட்சரேகை மாறுபாடுகளை கணிக்கிறது. 1861 ஆம் ஆண்டில் ஆங்கிலேய வானியலாளர் ரிச்சர்டு கிரிசுடோபர் காரிங்டன் இதைக் கண்டறிந்தார் . செருமன் வானியலாளர் குசுடாவ் சுபோரெர், காரிங்டனின் கண்டுபிடிப்பை மேலும் சீரமைத்தார். 

ஒரு சூரியப்புள்ளி சுழற்சி தொடங்கும்போது சூரியப்புள்ளிகள் சூரியனின் மேற்பரப்பில் 30° முதல் 45° அட்சத்தில் தோற்றம் பெற முனைகின்றன. தொடரும்  சுழற்சிக் காலங்களில் இச்சூரியப் புள்ளிகள் மேலும் மேலும் தாழ்வான அட்சத்தில் தோற்றமளித்து சராசரியாக சூரிய அதிகப்பட்சத்தில் 15° அட்ச அளவை எட்டும் வரை குறைகிறது. இச்சராசரி அட்சரேகை அளவானது பின்னர் படிப்படியாக சுமார் 7° அட்சரேகை தோற்றம் வரை குறைந்து பழைய சூரியப்புள்ளிகள் மங்குகின்றன. புதிய சுழற்சியின் துவக்கமாக உயர் அட்சரேகை அளவுகளில் சூரியப்புள்ளிகள் மீண்டும் தோன்றுகின்றன.

## மேற்கோள்கள்

## இவற்றையும் காண்க
*உல்ஃப் எண்

பகுப்பு:சூரியத் தோற்றப்பாடுகள்
அம்பாலா சதார்

**அம்பாலா சதார்** *(Ambala Sadar)* என்பது இந்தியாவின் அரியானா மாநிலத்தில் உள்ள அம்பாலா மாவட்டத்தில்  இருக்கும் ஒரு   நகரம் மற்றும் நகராட்சி மன்றம் ஆகும்.
 
## புவியியல் அமைப்பு

30.33477°  வடக்கு 76.84335° கிழக்கு என்ற அடையாள ஆள்கூறுகளில் அம்பாலா சதார் நகரம் பரவியுள்ளது.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி அம்பாலா சதார் நகரத்தின் மக்கள் தொகை 1,06,378 ஆகும். இத்தொகையில் 52 சதவீதத்தினர் ஆண்கள் மற்றும் 48 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 77% ஆகும். இது இந்தியாவின் தேசிய  சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 54% ஆகவும் பெண்களின் படிப்பறிவு சதவீதம் 46% ஆகவும் இருந்தது.மக்கள் தொகையில் 11% எண்ணிக்கையினர் ஆறு வயதுக்கு குறைந்தவர்களாக இருந்தனர்.

## மேற்கோள்கள்

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:அம்பாலா மாவட்டம்
பாபியால்

**பாபியால்** *(Babiyal)* என்பது இந்தியாவின் அரியானா மாநிலத்தில் உள்ள அம்பாலா மாவட்டத்தில்  இருக்கும் ஒரு   கணக்கெடுப்பில் உள்ள ஊர் ஆகும்.
 
## புவியியல் அமைப்பு

30.35628°  வடக்கு 76.86882° கிழக்கு என்ற அடையாள ஆள்கூறுகளில் பாபியால் பரவியுள்ளது.

## மக்கள் தொகையியல்

இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி அம்பாலா சதார் நகரத்தின் மக்கள் தொகை 21,650 ஆகும். இத்தொகையில் 52 சதவீதத்தினர் ஆண்கள் மற்றும் 48 சதவீதத்தினர் பெண்கள் ஆவர். மக்கள் தொகையில் 12% எண்ணிக்கையினர் 6 வயதுக்கு உட்பட்டவர்கள் ஆவர்.

## மேற்கோள்கள்

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:அம்பாலா மாவட்டம்
பனிப்போர் சேதங்கள்

**பனிப்போர் சேதங்கள்** என்பது பனிப்போரினால் ஏற்பட்ட உயிரிழப்புகள், காயங்கள், பொருளாதார சேதங்கள் போன்றவற்றைக் குறிக்கும்.

## உயிரழப்புகளும் காயங்களும்

## மேற்கோள்களும் குறிப்புகளும்

பகுப்பு:பனிப்போர்
கர்தான்

**கர்தான்** *(Kardhan)* என்பது இந்தியாவின் அரியானா மாநிலத்தில் உள்ள அம்பாலா மாவட்டத்தில் இருக்கும் ஓர் கணக்கெடுப்பில் உள்ள ஊர் ஆகும். 

## புவியியல் அமைப்பு
30.32146°  வடக்கு 76.85533° கிழக்கு என்ற அடையாள ஆள்கூறுகளில் கர்தான் பரவியுள்ளது.

## மக்கள் தொகையியல்
இந்திய நாட்டின் 2001 ஆம் ஆண்டு மக்கள் தொகைக் கணக்கெடுப்பின்படி கர்தான் நகரத்தின் மக்கள் தொகை 9,579 ஆகும். இத்தொகையில் 54 சதவீதத்தினர் ஆண்கள் மற்றும் 46 சதவீதத்தினர் பெண்கள் ஆவர். சராசரியாக இந்தநகரத்தின் படிப்பறிவு 72% ஆகும். இது இந்தியாவின் தேசிய  சராசரி படிப்பறிவு சதவீதமான 59.5% என்பதை விட அதிகமாகும். இதில் ஆண்களின் படிப்பறிவு சதவீதம் 77% ஆகவும் பெண்களின் படிப்பறிவு சதவீதம் 67% ஆகவும் இருந்தது. மக்கள் தொகையில் 13% எண்ணிக்கையினர் 6 வயதுக்கு உட்பட்டவர்கள் ஆவர்.

## மேற்கோள்கள்

பகுப்பு:அரியானா மாநிலத்திலுள்ள ஊர்களும் நகரங்களும்
பகுப்பு:அம்பாலா மாவட்டம்
டேல் கார்னெகி

**டேல் ஆர்பைசான் கார்னெகி** (*Dale Harbison Carnegie*) என்பவர் (நவம்பர் 24, 1888 - நவம்பர் 1, 1955) ஒரு அமெரிக்க எழுத்தாளர் ஆவார். மிசௌரியில் ஒரு ஏழ்மையான விவசாயக் குடும்பத்தில் பிறந்த இவர், நண்பர்களை வெல்வது எப்படி?(*How to Win Friends and Influence People* 1936), லிங்கன் - அறியப்படாதவை (*Lincoln the Unknown* 1932) போன்ற பல புகழ்பெற்ற நூல்களை எழுதியுள்ளார்.

## மேற்கோள்கள்

பகுப்பு:அமெரிக்க எழுத்தாளர்கள்
பகுப்பு:1955 இறப்புகள்
பகுப்பு:1888 பிறப்புகள்
புல்வாமா மாவட்டம்

**புல்வாமா மாவட்டம்** (*Pulwama district*), இந்தியாவின் சம்மு காசுமீர் மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டத்தின் தலைமையிடம் புல்வாமா நகரமாகும்.

## மாவட்ட நிர்வாகம்
*புல்வாமா மாவட்டம்* 1086 சதுர கிலோமீட்டர்கள் பரப்பளவு கொண்டதாகும். இம்மாவட்டத்தில் அவந்திபோரா, பாம்போரா, புல்வாமா மற்றும் டிரால் போன்ற நான்கு வருவாய் வட்டங்களைக் கொண்டுள்ளது.
மேலும் இம்மாவட்டம் டிரால், கெல்லர், பாம்போரா, புல்வாமா மற்றும் கக்கபோரா என ஐந்து ஊராட்சி ஒன்றியங்களை கொண்டுள்ளது.

## மாவட்ட எல்லைகள்
புல்வாமா மாவட்டத்தின் வடக்கில் ஸ்ரீநகர் மாவட்டம், தெற்கில் குல்காம் மாவட்டம், மேற்கில் பட்காம் மாவட்டம்,  தென்மேற்கில் சோபியான் மாவட்டம், கிழக்கில் அனந்தநாக் மாவட்டம் எல்லைகளாக கொண்டுள்ளது.

## அரசியல்
புல்வாமா மாவட்டம் டிரால், பாம்போரா, புல்வாமா, இராஜ்போரா  என நான்கு சட்டமன்றத் தொகுதிகளை கொண்டுள்ளது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி புல்வாமா மாவட்டத்தின் மொத்த மக்கள் தொகை 5,60,440 ஆக உள்ளது. மக்கள் தொகை அடிப்படையில், 640 இந்திய மாவட்டங்களில் புல்வாமா மாவட்டம் 535வது இடத்தில் உள்ளது.  மொத்த மக்கள் தொகையில் ஆறு வயதிற்கு உட்பட்டவர்கள் 53,234 ஆக உள்ளனர்.  இம்மாவட்டத்தின் மக்கள்தொகை அடர்த்தி ஒரு சதுர கிலோ மீட்டருக்கு 516 ஆக உள்ளது. பாலின விகிதம் ஆயிரம் ஆண்களுக்கு 912 பெண்கள் வீதம் உள்ளனர். எழுத்தறிவு 63.48% விழுக்காடாக உள்ளது.  ஆண்களின் எழுத்தறிவு 74.36% ஆகவும், பெண்களின் எழுத்தறிவு 51.80% ஆகவும் உள்ளது.
## தொடருந்து நிலையங்கள்
புல்வாமா மாவட்டத்தில் உள்ள 4 தொடருந்து நிலையங்களான அவந்திபுரா தொடருந்து நிலையம், கக்கபோரா தொடருந்து நிலையம், பம்போர் தொடருந்து நிலையம் தொடருந்து நிலையங்கள் காஷ்மீர் பள்ளத்தாக்கில் உள்ள சிறிநகர், பட்காம், பாரமுல்லா, அனந்தநாக், இராம்பன், பனிஹால் போன்ற முக்கிய நகரங்களுடன் ஜம்மு-பாரமுல்லா இருப்புப் பாதை மூலம் இணைக்கிறது.

## இதனையும் காண்க
* ஜம்மு காஷ்மீர் மாவட்டப் பட்டியல்

## மேற்கோள்கள்

## வெளி இணைப்புகள்
*  மாவட்ட இணையதளம்
* List of places in Pulwama

பகுப்பு:ஜம்மு காஷ்மீரின் மாவட்டங்கள்
பகுப்பு:புல்வாமா மாவட்டம்
அதிகாரக் கட்டுப்பாடு

நூலகவியலிலும் ஆவணகவியலும் **அதிகாரக் கட்டுப்பாடு** என்பது மீதரவுகளில் பயன்படுத்தப்படும் பெயர்களின் சொற்கூட்டலை அல்லது அடையாளத்தை கட்டுப்படுத்தப் பயன்படும் ஒரு செயலாக்கம் ஆகும்.  நபர்கள், இடங்கள், பொருட்கள், கருத்துருக்களின் பெயர்கள் அதிகாரபூர்வமான முறையில் வழிவருகின்றன என்ற எண்ணத்தில் அதிகாரம் என்ற சொல்லாடல் இடம்பெறுகின்றது.  தனித்துவமான அதிகாரக் கட்டுப்பாட்டுத் தலைப்புகள் அல்லது அடையாளங்கள் பல்வேறு தொகுப்புக்களில் ஒரே தலைப்பைச் சுட்ட,  குறுக்குக் குறிப்புகள் செய்யப் பயன்படும் ஓர் சொல்லாடல் ஆகும்.

## மேற்கோள்கள்


பகுப்பு:மீதரவு
கம்டென் கவுன்டி, நியூ செர்சி

**கம்டென் கவுன்டி** (**Camden County**) என்பது ஐக்கிய அமெரிக்க நாடுகளில் அமைந்துள்ள ஒரு கவுன்டி ஆகும். இது நியூ செர்சி மாநிலத்தில் அமைந்துள்ளது. இதன் இருக்கை கோட்ட நகரம் ஆகும். 2010இன் மக்கள் தொகை கணக்கெடுப்பின் அடிப்படையில் இக்கவுண்டியின் மக்கள் தொகை 513,657 ஆகும். 2014இன் மக்கள் தொகை கணக்கெடுப்பின் அடிப்படையில் இக்கவுண்டியின் மக்கள் தொகை 511,038 ஆகும்.

## மாநகராட்சிகள்
thumb|right|400px|Index map of Camden County Municipalities (click to see index key)
2010இன் ஐக்கிய அமெரிக்க மக்கள் தொகை கணக்கெடுப்பின் அடிப்படையில் கம்டென் கவுன்டி நகரங்கள், தனாட்சியுள்ள நகரங்கள் மற்றும் நகரியங்கள் பற்றிய விபரங்கள்:

## மேற்கோள்கள்

பகுப்பு:நியூ செர்சி மாவட்டங்கள்
பெப்ரவரி 2016

**பெப்ரவரி 2016** (*February 2016*), 2016 நெட்டாண்டின் இரண்டாவது மாதமாகும்.
__TOC__
## நிகழ்வுகள்

## இறப்புகள்
*பெப்ரவரி 9 - சுசில் கொய்ராலா, நேபாளத்தின் 37வது பிரதமர் (பி. 1939)
*பெப்ரவரி 11 - பூ. ம. செல்லத்துரை, ஈழத்து எழுத்தாளர் (பி. 1936)
*பெப்ரவரி 13 - ஏ. நடராஜன், தமிழக எழுத்தாலர் (பி. 1938)
*பெப்ரவரி 13 - ஓ. என். வி. குறுப்பு, மலையாளக் கவிஞர் (பி. 1931
*பெப்ரவரி 16 - புத்துருசு புத்துருசு காலீ, முன்னாள் ஐநா பொதுச் செயலாளர் (பி. 1922)
*பெப்ரவரி 17 - எஸ். ரி. அரசு, ஈழத்து நாடகக் கலைஞர் (பி. 1926)
*பெப்ரவரி 19 - ஹார்ப்பர் லீ, அமெரிக்க எழுத்தாளர் (பி. 1926)
*பெப்ரவரி 19 - உம்பெர்த்தோ எக்கோ, இத்தாலிய எழுத்தாளர், மெய்யியலாளர் (பி. 1932)
*பெப்ரவரி 25 - ஆல்பிரட் இ மான், அமெரிக்கத் தொழிலதிபர் (பி. 1925)
*பெப்ரவரி 27 - விசுவா வர்ணபால, இலங்கை அரசியல்வாதி (பி. 1936)
*பெப்ரவரி 28 - செங்கை ஆழியான், ஈழத்து எழுத்தாளர் (பி. 1941)
*பெப்ரவரி 28 - குமரிமுத்து, தமிழத் திரைப்பட நடிகர்

பகுப்பு:2016
2016
1537

ஆண்டு **1537** (MDXXXVII) பழைய யூலியன் நாட்காட்டியில் திங்கட்கிழமையில் துவங்கிய சாதாரண ஆண்டு ஆகும்.

## நிகழ்வுகள்
* சனவரி - இங்கிலாந்தின் எட்டாம் ஹென்றிக்கு எதிராக ரோமன் கத்தோலிக்கர்கள் கிளர்ச்சியில் ஈடுபட்டனர்.
* மார்ச் 12 - பிரேசிலில் ரெசிஃபி நகரம் போர்த்துக்கீசரினால்ல் நிறுவப்பட்டது.
* சூன் 2 - புதிய உலகத்தின் பழங்குடியினர் அடிமைப்படுத்தப்படுவதோ அல்லது சூறையாடப்படுவதோ குற்றம் என  திருத்தந்தை மூன்றாம் பவுல் அறிவித்தார்.
* சூன் 24 - பிரான்சிஸ் சவேரியார் குருவானவராகத் திருநிலைப்படுத்தப்பட்டார்.
* எசுப்பானியர் உருளைக் கிழங்கை ஐரோப்பாவில் அறிமுகப்படுத்தினர்.
* பெங்களூரின் நவீன வரலாறு ஆரம்பம்.

## பிறப்புகள்

## இறப்புகள்

## மேற்கோள்கள்
1538

ஆண்டு **1538** (MDXXXVIII) பழைய யூலியன் நாட்காட்டியில் செவ்வாய்க்கிழமையில் துவங்கிய சாதாரண ஆண்டு ஆகும்.

## நிகழ்வுகள்
* பெப்ரவரி 24 - புனித உரோமைப் பேரரசன் முதலாம் பெர்டினாண்டுக்கும், உதுமானியப் பேரரசுக்கும் இடையில் அமைதி ஒப்பந்தம் உருவானது. இதன் படி, சாபோல்யா அங்கேரியின் அரசனாக அங்கீகரிக்கப்பட்டான். அங்கேரிப் பேரரசின் வடக்கு, மேற்குப் பகுதிகள் பெர்டினாண்டின் வசம் வந்தன.
* ஆகத்து 6 - கொலொம்பியாவின் பொகோட்டா நகரம் உருவாக்கப்பட்டது.
* மிங் அரசமரபுக் காலத்தில் முதற்தடவையாக சீனாவின் மத்திய, தென்கிழக்குப் பகுதிகளில் பத்தாண்டுகள் நீடித்த கடுமையான வறுமை, மற்றும் தொற்றுநோய்கள் ஏற்பட்டன.
* சீனாவில் ஆழிப்பேரலையால் பெரும் சேதம் ஏற்பட்டது.
* தூத்துக்குடி, பனிமய மாதா பேராலயம் கட்டப்பட்டது.

## பிறப்புகள்
* அக்டோபர் 2 - சார்லஸ் பொரோமெயோ, புனிதர் (இ. 1584)

## இறப்புகள்

## மேற்கோள்கள்
பூக்கம்

**பூக்கம் (தாவரம்)** (தாவர வகைப்பாடு : *Schleichera oleosa*) இந்த சோபீஸ்பெரி என்ற தாவர வகையைச்சார்ந்த செபென்டெசிஎ (Sapindaceae) என்ற குடும்பத்தைதழுவிய ஒரு மரம் ஆகும். இது ஒரு பூக்கும் தாவரம் ஆகும்.  இத்தாவரம் இந்தியத் துணைக்கண்டம் மற்றும் தென்கிழக்காசியாவின் பல பகுதிகளில் காணப்படுகிறது.

## மேற்கோள்கள்

பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:பூக்கும் தாவரங்கள்
பகுப்பு:மரங்கள்
இராஜ கண்ணப்பன்

**இராஜ கண்ணப்பன்** (*R. S. Raja Kannappan*) (**எஸ். கண்ணப்பன்** என்றும் அழைக்கப்படுகிறார்) என்பவர் தமிழக அரசியல்வாதியும், தற்போதைய சட்டமன்ற உறுப்பினரும் ஆவார். இவர் அனைத்திந்திய அண்ணா திராவிட முன்னேற்றக் கழகத்தின் சார்பில் திருப்பத்தூர் தொகுதியில் இருந்து 1991 ஆண்டு சட்டமன்றத்திற்குத் தேர்ந்தெடுக்கப்பட்டார். இவர் பொதுப்பணித்துறை அமைச்சராக ஜெ. ஜெயலலிதாவின் அமைச்சரவையில் 1991-1996 ஆண்டைய காலகட்டத்தில் இருந்தார். பிறகு மக்கள் தமிழ் தேசம் என்ற தனிக்கட்சியை துவக்கினார். பின்னர் 2001 ஆண்டு சட்டமன்றத் தேர்தலில், திமுகவுடன் கூட்டணி அமைத்து போட்டியிட்டார். 2006, ஆண்டு தனது கட்சியை கலைத்துவிட்டு தி.மு.கவில் இணைத்தார். 2006 சட்டமன்றத் தேர்தலில்  திமுக, சார்பில் இளையான்குடியில் போட்டியிட்டு வென்றார். பிப்ரவரி 2009 இல் தி.மு.க சார்பில் போட்டியிட்டு வென்ற சட்டமன்ற உறுப்பினர் பதவியை விட்டு விலகி, அனைத்திந்திய அண்ணா திராவிட முன்னேற்றக் கழகத்தில் மீண்டும் இணைந்து, 2009 நாடாளுமன்றத் தேர்தலில், சிவகங்கை நாடாளுமன்றத் தொகுதியில் அஇஅதிமுக சார்பில் போட்டியிட்டு, இந்திய தேசிய காங்கிரசின் வேட்பாளரான ப. சிதம்பரத்திடம் தோல்வியுற்றார்..

பின்னர் அஇஅதிமுகவிலிருந்து விலகி மீண்டும் திமுகவில் இணைந்தார். 2021 தமிழ்நாடு சட்டமன்றத் தேர்தலில், இராமநாதபுரம் மாவட்டம், முதுகுளத்தூர் தொகுதியில் திராவிட முன்னேற்றக் கழக வேட்பாளராகப் போட்டியிட்டார். இத்தேர்தலில் 1,01,901 வாக்குகள் பெற்று தமிழக சட்டமன்ற உறுப்பினராகத் தேர்ந்தெடுக்கப்பட்டார். பின்னர் 2021, மே 7 அன்று போக்குவரத்துத்துறை அமைச்சசராக பதவியேற்றார். பிறகு, 29 மார்ச்சு 2022 அன்று முதல் பிற்படுத்தப்பட்டோர் நலத்துறை அமைச்சராக பொறுப்பு மாற்றப்பட்டுள்ளார்.

## மேற்கோள்கள்

பகுப்பு:வாழும் மக்கள்
பகுப்பு:தமிழ்நாட்டு அமைச்சர்கள்
பகுப்பு:சிவகங்கை மாவட்ட மக்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அமைச்சர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
பகுப்பு:1948 பிறப்புகள்
சுமாத்திரா யானை

**சுமாத்திரா யானை** *(Sumatran elephant:Elephas maximus sumatranus)* என்பது ஆசிய யானை இனத்தின் மூன்று உப இனங்களில் ஒன்றாகும். இதன் அறிவியல் பெயர் *எலிபாஸ் மக்சிமஸ் சுமாத்திரஸ்* என்பதாகும். இந்த யானை இனமானது இந்தோனேசியா மற்றும் சுமாத்திரா ஆகிய பிரதேசங்களுக்கு உரித்தானதாகும். 

2011 ஆம் ஆண்டில் பன்னாட்டு இயற்கைப் பாதுகாப்புச் சங்கத்தினால் சுமாத்திர யானை இனம் மிக அருகிய இனமாக பிரகடனப்படுத்தப்பட்டது. 

## பொது

வாழ்விடத்திற்கான பற்றாக்குறை, களவாடப்படல், இடப்பற்றாக்குறை ஆகிய காரணங்களினால் இவை அருகி வருகின்றன. இவற்றின் 69 வீதமான வாழிடங்கள் 25 வருடங்களில் அழிக்கப்பட்டுள்ளன.

## பண்புகள்

இவ்வகை யானைகளில் ஆண் யானைகள் பெண் யானைகளை விடப் பெரியதாக இருக்கின்றன. இவை ஆப்பிரிக்க யானைகளையும் விட சிறியவை ஆகும். சுமாத்திர பெண் யானைகளிற்கு தந்தங்கள் கட்டையாகவோ அல்லது இல்லாமலோ இருக்கின்றன. 

இவற்றின் சராசரி உயரம் 2 தொடக்கம் 3.2 மீற்றர்கள் ஆகும். அத்துடன் இவற்றின் சராசரி எடை 2 தொடக்கம் 4 தொன்கள் ஆகும். இலங்கை, இந்திய யானைகளை விடவும் இவற்றின் தோலின் நிறம் மிகவும் மெல்லியனவாக அமைந்துள்ளன.
 
## மேற்கோள்கள்

பகுப்பு:யானைகள்
சூரியச் சுழற்சி 19

**சூரியச் சுழற்சி 19** *(Solar cycle 19)* என்பது 1755 ஆம் ஆண்டிற்குப் பின்னர் சூரியனின் மேற்பரப்பில் உள்ள சூரியப் புள்ளிகளின் செயற்பாட்டை விரிவாகப் பதிவு செய்யத் தொடங்கியபிறகு வகைப்படுத்தப்பட்ட பத்தொன்பதாவது சூரியச் சுழற்சியாகும். இச்சுழற்சி 1954 ஆம் ஆண்டு ஏப்ரல் மாதம் தொடங்கி 1964 ஆம் ஆண்டு அக்டோபர் மாதம் வரையில் 10.5 ஆண்டுகளுக்கு நீடித்ததது. இச்சுழற்சிக் காலத்தின் உச்சத்தில் அனைத்துலக புவியியற்பியல் ஆண்டு அனுசரிக்கப்பட்டது.
  
பனிரெண்டு மாதங்களின் சராசரி அடிப்படையில், சூரியச் சுழற்சி 12 இன் சூரியப் புள்ளிகளின் மாதாந்திர எண்ணிக்கை அதிகப்பட்சமாக 201.3 (பதிவுகளில் இதுவே அதிகப்பட்சம்)) எண்ணிக்கையும் (மார்ச்சு1958) குறைந்த பட்சமாக 9.6 என்ற எண்ணிக்கையுமாக கணக்கிடப்பட்டது. மேலும், இச்சுழற்சிக் கலத்தில் தோராயமாக 227 நாட்கள் சூரியப்புள்ளிகள் எதுவும் காணப்படாமல் இருந்ததாக கணக்கிடப்பட்டது.
 
## தீவிர நிகழ்வுகள்

பிப்ரவரி 1956 ல் ஏற்பட்ட புவிகாந்தப்புயல் வானொலி தகவல் தொடர்பில் தலையிட்டு இட்ர்பாட்டை உண்டாக்கியது. மற்றும் ஆங்கிலேய நாட்டின் தொடர்பு இழந்த  நீர்மூழ்கி கப்பல் அச்சரானைத் தேடும் படலமும் இதனால் நிகழ்ந்தது. 

11 1958 ஆம் ஆண்டு பிப்ரவரி 11 அன்று  நிகழ்ந்த செறிவான சிவப்பு வைகறைக் காட்சிகள் ஐரோப்பாவின் மக்களிடம் பீதியை உண்டாக்கியது. இதே காட்சி அமெரிக்காவின் பல நகரங்களிலும் இதுவரை தென்புறத்தில் 40 பாகை அட்சரேகைப் பகுதிகளில் தென்பட்டது.  இந்த புவிகாந்தப் புயல் வட அமெரிக்கா முழுவதிலும்  வானொலி ஒலிபரப்பில் ஒரு இருட்டடிப்பை ஏற்படுத்தியது. 

1960 ஆம் ஆண்டு நவம்பர் மாதம் 13 மற்றும் 1961 ஆம் ஆண்டு அக்டோபர் 1 ஆகிய நாட்களில் இதுபோன்ற வைகறை காட்சிகள் நியூயார்க் நகரம் முழுவதும் காணப்பட்டது

## மேற்கோள்கள்

பகுப்பு:சூரியச் சுழற்சிகள்
தரைவாழ் விலங்கு

**தரைவாழ் விலங்கு** (Terrestrial animal) என்பது தரையில் வாழும் விலங்குகளைக் குறிக்கும். நாய், பூனை, எறும்பு, ஈமியூ ஆகியன தரைவாழ் விலங்குகளிற்கான ஒரு சில உதாரணங்களாகும். தரைவாழ் விலங்கு எனும் இப்பதமானது ஈரூடகவாழிகள், நீர்வாழ் விலங்கு போன்றவற்றிடமிருந்து குறிப்பிட்ட ஓர் உயிரினத்தைப் பிரித்துக்காட்டுவதற்குப் ப்யன்படுத்தப்படுகின்றது.  மனிதனின் பண்டைக் கால நிகழ் வுகளில் தரை வழிப் படையெடுப்பும் ஒன்றாகும். அவ்வாறு முதுகுநாணிகள், கணுக்காலிக்கள் என பல பலம் பொருந்திய கூட்டணியாக தரைவாழ் விலங்குகள் அமைகின்றன. தரைவாழ் விலங்குகளின் சீல், பென்குயின் போன்றவை நிலத்தில் நடமாடுபவையாகவும் நீரில் உணவைப் பெற்றுக் கொள்பவையாகவும் அமைந்திருப்பதன் போதிலும் இவை தரைவாழ் விலங்குகளாகவே கொள்ளப்படுகின்றன.

## மேற்கோள்கள்

பகுப்பு:விலங்கியல்
சம்பா மாவட்டம், ஜம்மு காஷ்மீர்

**சம்பா மாவட்டம்**  (Samba District), இந்தியாவின் ஜம்மு காஷ்மீர் மாநிலத்தின்,  
ஜம்மு மாவட்டத்தின் சில பகுதிகளைக் கொண்டு புதிதாக 2008ஆம் ஆண்டில் உருவாக்கப்பட்ட மாவட்டமாகும். ஜம்மு மண்டலத்தில் உள்ள பத்து மாவட்டங்களில் சம்பா மாவட்டமும் ஒன்றாகும். இதன் தலைமையிடம் சம்பா ஆகும்.

## மாவட்ட எல்லைகள்
வடகிழக்கில் உதம்பூர் மாவட்டம், தெற்கிலும் மேற்கிலும் பாகிஸ்தான், தென்கிழக்கில் கதுவா மாவட்டம், வடமேற்கில் ஜம்மு மாவட்டம் எல்லைகளாக கொண்டுள்ளது சம்பா மாவட்டம்.

## நிர்வாகம்
904 சதுர கிலோ மீட்டர் பரப்பளவு கொண்ட சம்பா மாவட்டம் சம்பா, விஜய்பூர், புர்மண்டல், காக்வால் என நான்கு வருவாய் வட்டங்களைக் கொண்டுள்ளது. மேலும் ஊரக வளர்ச்சிக்காக சம்பா, விஜய்பூர், புர்மண்டல், காக்வால் என நான்கு ஊராட்சி ஒன்றியங்களை கொண்டுள்ளது. ஊராட்சி ஒன்றியங்கள் பல கிராமப் பஞ்சாயத்துகளை கொண்டுள்ளது. சம்பா மாவட்டத்தின் பெரிய கிராமம் *ராஜ்புரா*  கிராமம் ஆகும்.

## அரசியல்
இந்த மாவட்டத்தில் சம்பா, விஜய்பூர் என இரண்டு சட்டமன்றத் தொகுதிகளைக் கொண்டுள்ளது. அதில் சம்பா சட்டமன்ற தொகுதி பட்டியல் சமூகத்தினருக்கு ஒதுக்கப்பட்டுள்ளது. சம்பா மாவட்டத்தின்  இந்த இரண்டு சட்டமன்ற தொகுதிகளும் ஜம்மு நாடாளுமன்ற தொகுதிக்கு உட்பட்டவை.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி சம்பா மாவட்டத்தின் மொத்த மக்கள் தொகை 318,898  ஆக உள்ளது. மொத்த மக்கள் தொகையில் ஆண்கள் 169,124 ஆகவும் மற்றும் பெண்கள் 149,774 ஆகவும் உள்ளனர். ஆண் - பெண் பாலின விகிதம் ஆயிரம் ஆண்களுக்கு 886 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டருக்கு 353 நபர்கள் வீதம் உள்ளனர். எழுதப்படிக்க தெரிந்தவர்கள் 2,28,139  ஆக உள்ளனர். எழுத்தறிவு  81.41% ஆக உள்ளது.  ஆண்கள் எழுத்தறிவு 88.41% ஆகவும், பெண்களின் படிப்பறிவு  73.64% ஆகவும் உள்ளது.  ஆறு வயதிற்கு உட்பட்டவர்கள் 38,669 ஆக உள்ளனர்.

## சமயம்
சம்பா மாவட்டத்தில் இந்துக்களின் எண்ணிக்கை 2,75,311  (86.33 %) ஆகவும், இசுலாமியர்களின் தொகை 22,950 ஆகவும், சீக்கியர்களின் தொகை 17,961 ஆகவும் உள்ளனர்.

## போக்குவரத்து வசதிகள்
### சாலைப் போக்குவரத்து
தேசிய நெடுஞ்சாலை 1எ சம்பா மாவட்டத்தை மாநிலத்தின் மற்றும் நாட்டின் பிற பகுதிகளுடன் இணைக்கிறது.

### தொடருந்து சேவை
இந்திய இரயில்வேயின் தொடருந்துகள் ஜம்மு, உதம்பூர், சண்டிகர் மற்றும் புதுதில்லியுடன் இணைக்கிறது.
### விமான சேவைகள்
அருகில் உள்ள விமான நிலையம், சம்பாவிலிருந்து 31 கிலோ மீட்டர் தொலைவில், ஜம்முவில் உள்ள சத்வாரி விமான நிலையம் ஆகும்.

## மேற்கோள்கள்

பகுப்பு:சம்பா மாவட்டம், ஜம்முவும் காஷ்மீரும்
பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
அமினோமெத்தில் புரொப்பனால்

**அமினோமெத்தில் புரொப்பனால்** *(Aminomethyl propanol)* என்பது C4H11NO என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். நிறமற்று தெளிவானதொரு நீர்மமாக உள்ள இச்சேர்மம் அமிலங்களை நடுநிலையாக்கி உப்பையும் நீரையும் கொடுக்கிறது. இதுவொரு அல்கனோலமீன் ஆகும்.
 
## பயன்கள்

தாங்கல் கரைசல்கள் தயாரிப்பில் அமினோமெத்தில் புரொப்பனால் பயன்படுத்தப்படுகிறது. இதைத் தவிர அழகு சாதனப் பொருட்கள் தயாரிப்பிலும் இது பயன்படுகிறது

## பண்புகள்

தண்ணீரின் அடர்த்தியை ஒத்த அடர்த்தியைக்
கொண்டுள்ள இச்சேர்மம் தண்ணீரில் கரைவதில்லை.

## மேற்கோள்கள்

பகுப்பு:அமீன்கள்
பகுப்பு:முதன்மை ஆல்ககால்கள்
2-மீத்தைல்-1-பியூட்டனால்

**2-மெத்தில்-1-பியூட்டனால்** *(2-Methyl-1-butanol)* என்பது C5H12O என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். கருப்பு நிலத்தடி காளான் அதாவது டியூபர் மெலனோசுபோரம் எனப்படும் காளான் வகையில் மணமூட்டும் உட்கூறுகளுள் ஒன்றாக விளங்குகிறது. 

## பயன்கள்

மற்ற வேதிப்பொருட்களைப் பெருமளவில் தயாரிக்கும் போது ஓர் இடைநிலைப் பொருளாகவும் ஒரு கரைப்பானாகவும் இது பயன்படுகிறது. அமைல் ஆல்ககால்களின் பல்வேறு கலவைகளில் ஒரு பகுதிப்பொருளாக  இருக்கும் இது தொழில் முறையில் விற்கப்படுகிறது,
 
## வினைகள்

பியூசல் ஆல்ககாலில் இருந்து 2-மெத்தில்-1-பியூட்டனாலை வருவிக்க முடியும். இயற்கையாக இவ்வால்ககால் திராட்சைப் பழம் போன்ற பழ வகைகளில் தோன்றுகிறது). அல்லது ஆக்சோ செயல் முறை அல்லது பென்டேனை ஆலசனேற்றம் செய்வதன் வழியாக பெருமளவில் தயாரிக்கப்படுகிறது.

## மேற்கோள்கள்

பகுப்பு:ஆல்ககால்கள்
பகுப்பு:முதன்மை ஆல்ககால்கள்
பகுப்பு:ஆல்ககால் கரைப்பான்கள்
பகுப்பு:ஆல்கனால்கள்
கல்லீரல் அழற்சி வகை ஏ தடுப்பூசி

**கல்லீரல் அழற்சி வகை A தடுப்பூசி** என்பது தடுப்பூசி  கல்லீரல் அழற்சி வகை A ஐ தடுக்கவல்லது. இந்த தடுப்பூசி 95 % நோயாளிகளுக்கு திறம்பட செயல்படுகிறது,மேலும் அதன் வீரியம் குறைந்தபட்சம் 15 ஆண்டுகளுக்கு இருக்கும் அல்லது ஒரு நபரின் வாழ் நாள் முழுதும் பலனளிக்கும்.
. ஒரு வயதுக்கு மேற்பட்டவர்களாக இருந்தால் இந்த தடுபூசி இரு முறை போட பரிந்துரைக்கபடுகிறது. அது தசைக்குள் உட்செலுத்தப்படும்.

## பரிந்துரைகள்
உலக சுகாதார அமைப்பு (WHO) பொதுவாக இந்த நோய் மிதமாக பரவீயிருக்கும் இடங்களில் எல்லோருக்கும் இந்த தடுப்பூசி போடவேண்டும் என பரிந்துரைக்கிறது. பொதுவாக இந்த நோய் மிதமாக பரவீயிருக்கும் இடங்களில் எல்லோருக்கும் இந்த தடுப்பூசி போடவேண்டும் என பரிந்துரைக்கிறது. இந்த நோய் வழக்கமானதாக இருந்தால் பரவலாக எல்லோருக்கும் தடுப்பூசி போட பரிந்துரைக்கபடுவதில்லை,காரணம் சிறுவர்களுக்கு தொற்று மூலம் தானாகவே எதிர்ப்பு சக்தி உருவாகி விடும்.  நோய் கட்டுப்படு மற்றும் தடுப்பு மையம் (CDC)அதிக ஆபத்துக்குட்பட்ட பெரியவர்களுக்கும் அனைத்து குழந்தைகளுக்கும் தடுப்பூசி போட பரிந்துரைக்கிறது 

## முறைப்படி பாதுகாப்பு உருவாக்குதல்
கடுமையான பக்க விளைவுகள் ஏற்படுவது மிகவும் அரிது. தடுப்பூசி போட்ட இடத்தில் வலி 15 % குழந்தைகளுக்கும்  பேர்பாதி பெரியவர்களுக்கும் ஏற்படுகிறது. பெரும்பாலான கல்லீரல் அழற்சி வகை A தடுப்பூசியில் வீரியம் அழிக்கபட்ட நுண்ணுயிர்கள் இருக்கும், இன்னும் சிலவற்றில் பலவீனபட்ட நுண்ணுயிர்கள் இருக்கும். பலவீனமான நுண்ணுயிர்கள் கொண்ட தடுப்பூசி கர்ப்பம் தரித்திருக்கும் போது  அல்லது மோசமான நோய் தடுப்பு செய்லபாடு உள்ளவர்களுக்கு பரிந்துரைக்கபடுவதில்லை. சில வகை கல்லீரல் அழற்சி A தடுப்பூசிகள்,  கல்லீரல்  அழற்சி வகை B அல்லது குடற்காய்ச்சல் தடுப்பூசி யுடன் சேர்ந்த கலவையாக  கிடைக்கிறது.

## வரலாறு,சமூகம் மற்றும் கலாச்சாரம்
கல்லீரல் அழற்சி வகை A தடுப்பூசி முதன் முதலில் 1991 இல் ஐரோப்பாவிலும் 1995 இல் அமெரிக்காவிலும் அங்கீகரிக்கபட்டது. இது உலக சுகாதார அமைப்பின் அத்தியாவசிய மருந்துகளின் பட்டியல்,இல் இடம்பெற்றுள்ள மிகவும் முக்கியமான அடிப்படை சுகாதார அமைப்பு க்கு தேவையான மருந்து. அமெரிக்காவில் இந்த மருந்தின் விலை 50 USD யிலிருந்து 100 USD க்குள் இருக்கும்.

## மேற்கோள்கள்


பகுப்பு:நோய்த் தடுப்பு மருந்துகள்
ரியாசி மாவட்டம்

**ரியாசி மாவட்டம்** (Reasi district), இந்தியாவின் ஜம்மு காஷ்மீர் மாநிலத்தின் இருபத்தி இரண்டு மாவட்டங்களில் ஒன்றாகும். இம்மாவட்டத்தின் தலைமையிடம் ரியாசி நகரம் ஆகும். இம்மாவட்டம் ஜம்மு பகுதியில் உள்ள பத்து மாவட்டங்களில் ஒன்றாகும்.

## எல்லைகள்
1,719 சதுர கிலோ மீட்டர் கொண்ட ரியாசி மாவட்டத்தின் கிழக்கில் உதம்பூர் மாவட்டம் மற்றும் இராம்பன் மாவட்டம், தெற்கில் ஜம்மு மாவட்டம், மேற்கில் ரஜௌரி மாவட்டம், வடக்கில் குல்காம் மாவட்டம் எல்லைகளாக கொண்டது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி ரியாசி மாவட்டத்தின் மொத்த மக்கள் தொகை 314,667 ஆக உள்ளது. அதில் ஆண்கள்  166,461 ஆகவும், பெண்கள் 148,206 ஆகவும் உள்ளனர். மக்கள் தொகை வளர்ச்சி 27.04%  உள்ளது. மக்கள் தொகை அடர்த்தி ஒரு சதுர கிலோ மீட்டருக்கு 183 ஆக உள்ளது. சராசரி எழுத்தறிவு 58.15% ஆக உள்ளது. அதில் ஆண்களின் எழுத்தறிவு 68.38% ஆகவும், பெண்களின் எழுத்தறிவு 46.59% ஆகவும் உள்ளது. பாலின விகிதம் ஆயிரம் ஆண்களுக்கு 890 வீதம் உள்ளனர். ஆறு வயதிற்குட்பட்டவர்களின் எண்ணிக்கை மொத்த மக்கள் தொகையில் 55,799 ஆக உள்ளது.
## சமயம்
ரியாசி மாவட்டத்தின் மொத்த மக்கள் தொகையில் இந்துக்கள் 153,898 (48.91 %)  ஆகவும், இசுலாமியர்கள் 156,275 (49.66 %),  சீக்கியர்கள் 3,107 (0.99 %)  மற்றவர்கள் 0.38% ஆகவும் உள்ளனர்.

## போக்குவரத்து
தற்போது மாநில சாலைகள், ஜம்மு காஷ்மீரின் பிற பகுதிகளை ரியாசி மாவட்டம் இணைக்கிறது.

## தொடருந்து திட்டம்
ஜம்மு - ஸ்ரீநகர் - பாரமுல்லாவை இணைக்கும் காஷ்மீர் தொடருந்து திட்டம்,  ரியாசி மாவட்டம் வழியாக செல்லும் வகையில் 4 சூலை 2014இல் தொடங்கப்பட்டது.

## மாவட்ட நிர்வாகம்
ரியாசி மாவட்டம் 230 மற்றும் 60 வருவாய் கிராமங்களை கொண்ட ரியாசி மற்றும் கூல்-குலாப்கர் என வருவாய் வட்டங்களை கொண்டுள்ளது.

இம்மாவட்டம் அர்னாஸ், மகாஹோர், ரியாசி மற்றும் பௌனி என நான்கு ஊராட்சி ஒன்றியங்களை கொண்டுள்ளது. [ஊராட்சி ஒன்றியங்கள் பல [இந்தியாவின் ஊராட்சி மன்றம்|ஊராட்சி மன்றங்களை கொண்டுள்ளது.

## அரசியல்
ரியாசி மாவட்டம் ரியாசி, குலாகர் மற்றும் கூல்-அர்னாஸ் என மூன்று சட்டமன்றத் தொகுதிகளை உடையது.

## பார்க்க வேண்டிய இடங்கள்
* வைஷ்ணவ தேவி கோயில்
* பீம்கர் கோட்டை 
* சிவகோரி கோயில்
* காளிகா கோயில்
## இதனையும் காண்க
* ஜம்மு காஷ்மீர் மாவட்டப் பட்டியல்

## மேற்கோள்கள்

## வெளி இணைப்புகள்

* Official Website of J&K Govt 
*  ரியாசி மாவட்ட இணையதளம் 
* Google Maps Reasi
*http://www.onefivenine.com/india/villag/Reasi List of places in Reasi


பகுப்பு:ஜம்மு காஷ்மீரின் மாவட்டங்கள்
சோபியான் மாவட்டம்

**சோபியான் மாவட்டம்** (Shopian District), இந்தியாவின் ஜம்மு காஷ்மீர்  மாநிலத்தின் இருப்பத்தி இரண்டு மாவட்டங்களில் ஒன்றாகும்.  காஷ்மீர் சமவெளியில் அமைந்த பதினோறு மாவட்டங்களில் சோபியான் மாவட்டமும் ஒன்று. இம்மாவட்டத்தின் தலைமையிடம் சோபியான் நகராகும். இம்மாவட்டத்தின் பரப்பளவு 312 சதுர கிலோ மீட்டராகும்.

## மாவட்டத்தின் அமைவிடம்
சோபியான் மாவட்டம் வடகிழக்கில் புல்வாமா மாவட்டம், தெற்கில் குல்காம் மாவட்டம், வடமேற்கில் பட்காம் மாவட்டம் எல்லைகளாக கொண்டுள்ளது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி சோபியான் மாவட்ட மக்கள் தொகை 2,66,215 ஆக உள்ளது.  ஜம்மு காஷ்மீர் மாநில மக்கள் தொகையில் சோபியான் மாவட்ட மக்கள் தொகை 2.12% ஆகும்.
அதில் ஆண்கள் 136,480 , பெண்கள் 129,735 ஆக உள்ளனர். மக்கள் தொகை வளர்ச்சி 25.97% ஆக உள்ளது. மக்கள்தொகை அடர்த்தி ஒரு சதுர கிலோ மீட்டருக்கு 853 வீதம் உள்ளனர். ஜம்மு காஷ்மீர் மாநில மக்கள் தொகையில் சோபியான் மாவட்ட மக்கள் தொகை 2.12% ஆகும். பாலின விகிதம் ஆயிரம் ஆண்களுக்கு 951 பெண்கள் வீதம் உள்ளனர், சராசரி எழுத்தறிவு 60.76% ஆக உள்ளது. ஆண்களின் எழுத்தறிவு 70.27% ஆகவும், பெண்களின் எழுத்தறிவு 50.90% ஆகவும் உள்ளது. ஆறு வயதிற்குட்ட குழந்தைகளின் தொகை 41,547 ஆக உள்ளது. 
## சமயம்
சோபியான் மாவட்டத்தில் இசுலாமியர்கள் பெரும்பான்மை சமயத்தினராக உள்ளனர். சோபியான் மாவட்ட மொத்த மக்கள் தொகையில் இசுலாமியர்கள் 2,62,263 (98.52%) ஆகவும், இந்துக்கள் 3,116 (1.17), கிறித்தவர்கள் 429 ஆகவும் (0.16%), சீக்கியர்கள் 178 (0.07%) ஆகவும் உள்ளனர்.

## கல்வி
;கல்லூரிகள்
* அரசு இளங்கலை மற்றும் இளம் அறிவியல் இருபாலர் கல்லூரி.
* அரசு பாலிடெக்னிக் கல்லூரி, சோபியான்
; பள்ளிகள் 
*பிரிலியண்ட் பொது உயர்நிலை பள்ளி, முல்லா டேஞ்சர்பொரா 
* பொது மாதிரி பள்ளி, ரத்தினபோரா 
*அரசு உயர்நிலை பள்ளி, ரேஷ்னிநகரி
* அரசு ஆண்கள் துவக்கப் பள்ளி, ரியாசிநகர்
* அரசு பெண்கள் துவக்கப் பல்ளி, ரியாசிநகர் 
* அரசு இருபாலர் உயர்நிலைபள்ளி, சோபியான்
* அரசு உயர்நிலை பள்ளி, ராம்நகரி
* அரசு உயர்நிலைபள்ளி, டி. கே. போரா
* அரசு உயர்நிலைபள்ளி,  காப்ரான்
* அரசு நடுநிலைப் பள்ளி, மகேஷ்வர்
* அரசு நடுநிலை பள்ளி, ரெஷிபோரா, சோபியான், ஷெயின்போரா, சோபியான்
* மத்திய பொது மேல்நிலைப் பள்ளி, சித்ரகாம்
* அரசு உயர்நிலைப்பள்ளி ஷெயின்போரா

## போக்குவரத்து
சோபியான் மாவட்டத்தை, மாநிலத்தின் பிற பகுதிகளுடன் இணைக்க மாநில சாலைகள் உதவுகிறது. இம்மாவட்டத்தில் தொடருந்து மற்றும் விமான சேவை இல்லை.
## இதனையும் காண்க
* ஜம்மு காஷ்மீர் மாவட்டப் பட்டியல்

## மேற்கோள்கள்

## வெளி இணைப்புகள்
* அதிகாரப்பூர்வமான மாவட்ட இணையதளம்  

பகுப்பு:ஜம்மு காஷ்மீரின் மாவட்டங்கள்
கல்லீரல் அழற்சி வகை பி தடுப்பூசி

**பி வகை கல்லீரல் அழற்சிக்கானத் தடுப்பூசி** என்பது  பி வகை கல்லீரல் அழற்சியைத் தடுக்கவல்ல தடுப்பூசி. முதல் தடுப்பூசி குழந்தை  பிறந்த 24 மணி நேரத்திற்குள் போட வேண்டும், அதன் பிறகு மேலும் இரண்டு அல்லது மூன்று தடுப்பூசிகள் போட வேண்டியிருக்கும். எச் ஐ வி /ஏய்ட்ஸ் நோய் போன்ற மோசமான நோய் எதிர்ப்பு செயல்பாடு உள்ளவர்களுக்கும்  முதிர்வுறாக் குழந்தைகளுக்கும் கூட இது பொருந்தும். ஆரோக்கியமானவர்களுக்கு வழமையான நோய் தடுப்பு முயற்சிகள்  மூலம் 95 % க்கும் மேலானவர்களைக் காக்கலாம்.

## நிர்வாகம்
அதிக ஆபத்து இருக்கும் பட்சத்தில் தடுப்பூசி வேலை செய்கிறதா என தெரிந்துகொள்ள இரத்த பரிசோதனை செய்ய பரிந்துரைக்கபடுகிறது. மோசமான நோய் எதிர்ப்பு செயல்பாடு உள்ளவர்களுக்கு அதிக அளவு மருந்து தேவைபடும,ஆனால் பெரும்பாலான நபர்களுக்கு இது தேவைப்படாது.  கல்லீரல் அழற்சி வகை B நுண்ணுயிர் நோய் தாக்கபட்டு தடுப்பூசி போடப்படாதவார்களுக்கு , கல்லீரல் அழற்சி வகை B நோய் எதிர்ப்பு குளோபுளின் அதிக அளவு தடுப்பூசி மருந்து கொடுக்க வேண்டியிருக்கும்  தசைவழி உட்செலுத்தப்படும்.

## முறைப்படி பாதுகாப்பு உருவாக்குதல்
கடுமையான பக்க விளைவுகள் ஏற்படுவது மிகவும் அரிது.. தடுப்பூசி போட்ட இடத்தில் வலி ஏற்படலாம்.  கர்ப்பம் தரித்திருக்கும் போது அல்லது  தாய்ப்பால் கொடுக்கும் நேரத்திலும் இந்த தடுப்பூசி பாதுகாப்பானது. இதற்கும் தசை பலவீன நோய்க்கும் சம்பந்தமில்லை. தற்போதைய தடுப்பூசி மீளிணைதிற DNA தொழில்நுட்பம்  மூலம் தயார் செய்யப்பட்டது. இந்த தடுப்பூசிகள் தனியாகவும் மற்ற தடுப்பூசிகளுடன் இணைந்தும் கிடைக்கிறது 

## வரலாறு,சமூகம் மற்றும் கலாச்சாரம்
முதல் கல்லீரல் அழற்சி வகை B தடுப்பூசி 1981 இல் அமெரிக்காவில் அங்கீகரிக்கபட்டது.. பாதுகாப்பான ஒரு பதிப்பு 1986 ஆம் ஆண்டு வெளி வந்தது.. இது உலக சுகாதார அமைப்பின் அத்தியாவசிய மருந்துகளின் பட்டியல்,இல் இடம்பெற்றுள்ள மிகவும் முக்கியமான அடிப்படை சுகாதார அமைப்பு க்கு தேவையான மருந்து.

பகுப்பு:நோய்த் தடுப்பு மருந்துகள்
விறகு விற்ற படலம்

திருவிளையாடற் புராணத்தில் 41 வது படலமாக (செய்யுள் பத்திகள்: 2031 -2100) **விறகு விற்ற படலம்** உள்ளது. 

ஏமநாதன் என்ற இசை இசைப்பாடகர், பாண்டிநாட்டிற்கு வந்து மன்னன் வரகுணபாண்டியனைக் கண்டு இசைபாடி பரிசுபெறுகிறார். இசைக்கலையில் தனக்கு நிகரானவர் ஒருவரும் இல்லை என்று பெருமிதத்துடன் பாண்டியனிடம் கூறுகிறார். இது மானப்பிரச்சனையாக உருவெடுக்கிறது.  பாண்டியன், தன்னுடைய இசைப்புலவரான பாணபத்திரரை அழைத்து, ஏமநாதரை இசையில் வெல்ல முடியுமா என்று கேட்கிறார். பாணபத்திரர், ஏமநாதரை இசையில் வெல்வேன் என்று கூற, பாண்டியன் இசைப் போட்டிக்கு நாள் குறிக்கிறார்.

ஏமநாதரை போட்டியில் வெல்லமுடியும் என்று மன்னரிடம் பாணபத்திரர் கூறினாலும் ஏமநாதரின் இசைத் திறமையை அறிந்த பிறகு மனதில் அச்சம் கொண்டார். இதனால் தாம் நாள்தோறும் வழிபடும் சொக்கநாதரை வழிபட்டு இசைப் போட்டியில் வெற்றி பெற அருள வேண்டினார்.

இசைப் போட்டி நிகழ்வதற்கு முந்திய நாள் மாலை, ஏமநாதர் தங்கியிருந்த வீதிவழியே விறகு வெட்டி ஒருவன் வந்தான். வந்த விறகு வெட்டி, ஏமநாதர் தங்கியிருந்த வீட்டித் திண்ணையின் இளைப்பாறினான். இளைப்பாறிய பின்னர், ஓர் இசைப்பாட்டை சாதாரிப் பண்ணில் ( முல்லைப் பண் என்றும் கூறுவர். இக்காலத்தில் தேவகாந்தாரம் என்று கூறப்படும் இராகம்.) பாடினான். அதை வீட்டிலிருந்து கேட்ட இசை மேதை ஏமநாதர் வியப்படைந்தார். அவர் வெளியே வந்து பார்த்து பாடியது ஒரு விறகு வெட்டி என்பதைக் கண்டு வியப்படைந்தார். அவனை யார் எவர் என்ற விவரங்களைக் கேட்டார்.

தான் பாணபத்திரரிடம் சிறிது காலம் இசை பயின்றதாகவும் எனக்கு இசை வரவில்லை என்று என்னை விரட்டிவாட்டார் என்றும், தற்போது விறகை விற்று பிழைத்து வருவதாகவும் கூறினான். பாணபத்திரரால் புறக்கணிக்கப்பட்ட சீடன் விறகு விற்றுப் பிழைப்பவனே இவ்வளவு இசைப்புலமை பெற்றிருப்பவனாக இருந்தால், பாணபத்திரரின் இசைப்புலமை எப்படி இருக்கும்! அவரை இசைப் போட்டியில் வெல்வது முடியாத செயல் என்று எண்ணினார். அன்றிரவு ஏமநாதர், தமது சீடர்களுடன் ஒருவருக்கும் சொல்லாமல் ஊரை விட்டுப் போய்விடுகிறார். அதனால் போட்டி நடக்கவில்லை.

பாணபத்திரர் குறித்து விசாரித்தபோது முந்தைய நாள் நிகழ்வு மன்னருக்கு தெரியவந்தது. அவர் பாணபத்திரரிடம் அவரின் விறகு வெட்டி சீடர் குறித்து வினவியபோது அப்படிபட்ட சீடன் தனக்கு யாரும் இல்லை என்பதை உறுதிப்படுத்தினார். தான் சொக்கநாதரிடம் மன்றாடியதனாலேயே இறைவனே விரகு வெட்டிவேடத்தில் வந்து தன் இடரைப் போக்கியதாக அனைவரும் உணர்ந்தனர்.

## பரவலர் பண்பாட்டில்
1965 இல் வெளியான திருவிளையாடல் திரைப்படத்தின் ஒரு பகுதியாக *விறகு விற்ற படலத்தின்* கதை இடம்பெற்றது.
 
## மேற்கோள்கள்

பகுப்பு:திருவிளையாடல்கள்